Cerwjena liška

Cerwjena liška (Vulpes vulpes) jo rubjažne zwěrje ze swójźby psow (Canidae).

 Wopis 
Cerwjena liška ma zwětšego cerwjenobrunu kóžu. Wóna dośěgnjo wjelikosć wót 58 až do 82 cm a wagu wót 4 až do 10 kg. Źěle głowy, šyje a kóńc wopušy su běłe. Wona jo samotaŕ, kótaryž we wokolinje jamy wót 6 až do 8 km góńtwujo, ale nic w njepósrědnej bliskosći jamy.

Cerwjena liška móžo wjelgin derje słyšaś, cuś a wiźeś.

Pórowański cas jo w mjasecach december až februar. Cas sćelnosći trajo 7,5 tyźenjow. 4 až do 7 młoźetow se wót měrca až do apryla naroźi, mjaztym až jo źe włosate ale slěpe. Wóni jamu w starstwje wót 2 až 3 mjasecow wopušća a pótom z gromadu z samicu wokoło dundaju. Južo w slědujucem nazymje se swójźbu rozpadnjo.

Cerwjene liški cesto su za sćaklinu wobgrozone, tak až jeje góńtwa jo notna.

 Caroba 
Wóna zwětšego pitwańske myšy góńtwujo, ale teke móžo wužytk až do wjelikosći sarnje pśemóc. K nejwěcej wažnym wužytkam słušaju myšy, bruki, ptaški, wuchace, karnikle, sarnine śeletka. Ale wóna teke sad a griby jě.

 Rozšyrjenje a žywjeński rum 
Wóna jo žywa w suchej krajinu, kótaraž jo bogata na šćitanju. Pśi tom wustupujo w cełej Europje, w pódzajtšnej Aziji, pódpołnocnej Africe a pódpołnocnej Americe. Mimo togo jo w Awstraliji zadomjana.

Bydli w njewobydlonych jamach swincow abo karnikelow, ale móžo sam jamu ryś.

 Žrědła 
 Jugendlexikon Biologie, 1988, ISBN 3-323-00043-9, boka 282-283 
 Naturführer Pflanzen und Tiere, 1. nakład, 1989, ISBN 3-332-00256-2, bok 223 
 , bok 323

 Wótkaze 

Kategorija:Psy
Kategorija:Rubjažna źiwina